แอลลี่ ไปไม่ถึงฝัน ปิ๋วเวทีมิสยูนิเวิร์ส (ชมคลิป)
รู้ผลเดินเซจะเป็นลมพลาดหมดทุกรางวัลโคลอมเบียคว้ามงกุฎ,นางแบบ-หลานสาวนักร้องโอเปร่าจากโคลอมเบีย พอลินา เวกา คว้ามงกุฎมิสยูนิเวิร์ส 2557 เป็นคนที่สองของประเทศ หลังรอคอยมานานถึง 56 ปี โดยมีสาวจากอเมริกา-ยูเครน-จาเมกาและเนเธอร์แลนด์ได้รองฯอันดับ 1-4 ตาม ลำดับ ขณะที่คนไทยในแอลเอแห่ไปเชียร์ถึงขอบเวที แต่ แอลลี่-พิมพ์บงกช สาวไทย กลับบ้านมือเปล่า ไม่ติดแม้แต่รอบ 15 คนสุดท้าย,ปิดฉากลงอย่างสวยงาม สำหรับการประกวดมิสยูนิเวิร์สประจำปี 2557 ที่มหาวิทยาลัยนานาชาติฟลอริดา เมืองไมอามี รัฐฟลอริดา ประเทศสหรัฐอเมริกา ซึ่งเลื่อนกำหนดการจัดงานจากปีที่แล้ว มาเป็นปีนี้ ด้วยเหตุผลต้องการถ่ายทอดสดให้ไล่เลี่ยกับช่วงเวลาการประกาศผลรางวัลลูกโลกทองคำ และนัดชิงแชมป์อเมริกันฟุตบอลซุปเปอร์โบว์ล ที่อัตราการชมโทรทัศน์จะพุ่งสูงเป็นพิเศษ,ทั้งนี้ การประกวดในวันที่ 25 ม.ค. หรือตรงกับช่วงเช้าวันที่ 26 ม.ค. ตามเวลาไทย ผลปรากฏว่าผู้ครองมงกุฎมิสยูนิเวิร์ส ได้แก่ น.ส.พอลินา เวกา สาวงามสูงโปร่งหน้าคม วัย 22 ปี จากประเทศโคลอมเบีย ในทวีปอเมริกาใต้ รับตำแหน่งชนะเลิศต่อจาก น.ส.กาเบรียลา อิสเลอร์ มิสยูนิเวิร์ส 2556 จากประเทศเพื่อนบ้านเวเนซุเอลา หลังชนะด้วยคะแนนขาดลอย 9.9 เต็ม 10 ในการประกวดทุกประเภท ไม่ว่าจะเป็นการตอบคำถาม ชุดว่ายน้ำ ชุดราตรีหรือชุดประจำชาติ,ขณะที่ตำแหน่งรองอันดับ 1 ตกเป็นของ น.ส.นีอา ซานเชซ สาวลูกครึ่งละตินอเมริกาวัย 24 ปี จากประเทศสหรัฐอเมริกา ตามด้วยรองอันดับ 2 น.ส.เดียนา ฮาร์คูชา วัย 20 ปี จากประเทศยูเครน รองอันดับ 3 น.ส.เคซี เฟนเนลล์ วัย 22 ปี จากประเทศจาเมกา และรองอันดับ 4 น.ส.แยสมิน เวอร์เฮเยน วัย 20 ปี จากประเทศเนเธอร์แลนด์ ด้านรางวัลขวัญใจช่างภาพตกเป็นของ น.ส.กาเบรียลา เบอร์ริออส วัย 24 ปี จากประเทศเปอร์โตริโก ส่วน น.ส.พิมพ์บงกช จันทร์แก้ว หรือน้องแอลลี่ ตัวแทนจากประเทศไทย ต้องกลับบ้านมือเปล่า ชวดรางวัลไปอย่างน่าเสียดาย,ต่อมา น.ส.เวกากล่าวหลังคว้ามงกุฎมิสยูนิเวิร์ส 2557 ว่า ขออุทิศตำแหน่งที่ได้รับให้แก่ประเทศโคลอมเบีย และผู้ให้การสนับสนุนทุกคน ถือเป็นความภูมิใจอย่างยิ่งเพราะชัยชนะครั้งนี้ไม่ใช่แค่ของตัวเอง แต่เป็นของชาวโคลอมเบีย 47 ล้านคน ที่ร่วมฝันและส่งแรงใจไปด้วยกัน นอกจากนี้ ส่วนตัวแล้วยังคิดว่าตำแหน่งมิสยูนิเวิร์สยิ่งใหญ่กว่าถ้วยฟุตบอลโลก และนางงามแต่ละคนที่เคยคว้าตำแหน่งก็ได้รับการยกย่องจากทั่วโลก เช่นเดียวกับนายฮวน มานูเอล ซานโตส ประธานาธิบดีโคลอมเบีย ที่ร่วมส่งข้อความแสดงความยินดีผ่านทางเครือข่ายสังคมออนไลน์ทวิตเตอร์ว่า ในวันนี้โคลอมเบียได้สร้างแบบอย่างให้กับชาวโลกแล้ว,การคว้ามงกุฎในครั้งนี้ถือเป็นครั้งที่ 2 ในรอบ 56 ปีที่ตัวแทนจากโคลอมเบียได้รับชัยชนะ โดยประวัติของ น.ส.เวกา เกิดเมื่อวันที่ 15 ม.ค.2536 ในเมืองบาร์รันควิลา โคลอมเบีย เป็นหลานสาวของนายกัตซง เวกา นักร้องโอเปร่าระดับตำนานของโคลอมเบีย และนางอัลวิรา แคสติโล นางงามมิสแอตแลนติโกประจำปี 2496 มีพี่น้องทั้งหมด 8 คน จบการศึกษาระดับมหาวิทยาลัยในกรุงโบโกตา โคลอมเบีย พูดได้ทั้งภาษาสเปน อังกฤษ ฝรั่งเศส และคร่ำหวอดในวงการนางแบบมาตั้งแต่อายุ 8 ขวบ,รางวัลประจำตำแหน่งมิสยูนิเวิร์ส 2557 น.ส.เวกาจะได้รับเงินเดือน อพาร์ตเมนต์หรูในนครนิวยอร์ก สหรัฐฯ เสื้อผ้า เครื่องประดับและผลิตภัณฑ์ความงาม รวมทั้งทุนการศึกษา 1 ปีจากสถาบันภาพยนตร์นิวยอร์ก ฟิล์ม อะคาเดมี่,ผู้สื่อข่าวไทยรัฐ รายงานบรรยากาศของคนไทยที่ไปเชียร์ แอลลี่-พิมพ์บงกช ถึงขอบเวทีว่า คนไทยจากนครลอสแอนเจลิส รัฐแคลิฟอร์เนียและในรัฐฟลอริดา ประมาณ 50 คน ต่างมีความหวังว่าปีนี้สาวไทยน่าจะได้ตำแหน่งอะไรกลับไปบ้าง โดยเฉพาะอย่างยิ่งเมื่อไปถึงบริเวณด้านหน้าทางเข้าสถานที่ประกวด มีการจัดทำหุ่นภาพนางงามให้คนถ่ายภาพ โดยเป็นหุ่น 3 คน ด้านซ้ายเป็นภาพมิสโบลิเวียในชุดว่ายน้ำ คนกลางเป็นสาวใส่สายสะพาย มิสยูนิเวิร์ส สวมชุดว่ายน้ำ เจาะส่วนใบหน้าไว้ให้คนโผล่ถ่ายภาพ และด้านขวาเป็นหุ่นภาพแอลลี่สวมชุดว่ายน้ำและสายสะพายมิสไทยแลนด์ ยิ่งทำให้กองเชียร์ชาวไทยต่างดีใจไปยืนถ่ายภาพและซื้อตั๋วเข้าชมกันอย่างคึกคัก แต่เมื่อถึงการประกาศชื่อผู้เข้ารอบ 15 คน แล้วไม่มีชื่อของแอลลี่ติดเข้ารอบ กลุ่มกองเชียร์คนไทยที่ไปจากนครลอสแอนเจลิสต่างผิดหวัง ลุกขึ้นเดินออกจากห้องที่จัดประกวด เดินทางกลับห้องพักทันที,ต่อมาผู้สื่อข่าวพยายามติดต่อเจ้าหน้าที่กองประกวด เพื่อขอสัมภาษณ์ แอลลี่-พิมพ์บงกช หลังจากไม่ผ่านเข้ารอบ 15 คน แต่เจ้าหน้าที่เปิดเผยว่าหลังจากทราบผลว่าไม่ผ่านเข้ารอบ 15 คน แอลลี่มีท่าทีเสียใจและเดินเซเหมือนจะเป็นลม แต่มีพี่เลี้ยงคอยดูแลใกล้ชิด จากนั้นผู้สื่อข่าวได้โทรศัพท์ไปสอบถามนางปนัดดา จันทร์แก้ว มารดาของแอลลี่ เพื่อให้ช่วยติดต่อขอสัมภาษณ์แอลลี่ นางปนัดดา ตอบว่าได้นำแอลลี่กลับโรงแรมที่พัก พร้อมผู้จัดการส่วนตัวแล้วจะโทรศัพท์กลับมาใหม่ แต่เมื่อผู้สื่อข่าวโทรศัพท์ไปอีกหลายครั้งก็ไม่รับสายอีกเลย อย่างไรก็ดี แม้ไม่สามารถติดต่อแอลลี่ได้ แต่ในเฟซบุ๊กของแอลลี่ ก็มีคนส่งข้อความไปให้กำลังใจตัวแทนสาวไทยรายนี้เป็นจำนวนมาก,ขณะเดียวกัน ผู้สื่อข่าวสอบถามความคิดเห็นจากบรรดาสื่อมวลชนและผู้ใกล้ชิดกองประกวด เกี่ยวกับการที่แอลลี่ตัวแทนสาวไทยพลาดรางวัลต่างๆ ในเวทีประกวดมิสยูนิเวิร์สปีนี้ ไม่ว่าจะเป็นนางงามมิตรภาพและตำแหน่งขวัญใจช่างภาพ ผู้สื่อข่าวต่างวิพากษ์วิจารณ์ว่า อาจจะมีส่วนมาจากวันเปิดตัวนางงามให้สื่อมวลชนสัมภาษณ์ ตัวแทนสาวไทยออกมาช้า เมื่อให้สัมภาษณ์สื่อมวลชนเพียงสองราย พี่เลี้ยงก็พากลับเข้าที่พัก ไม่ได้เข้าไปยืนที่จุดรวมสื่อมวลชนที่รอสัมภาษณ์ ทำให้อาจถูกมองว่าไม่มีมนุษยสัมพันธ์ ส่วนชุดแต่งกายประจำชาติของไทย สื่อมวลชนต่างชาติให้เหตุผลว่าออกแบบมาดูดีอลังการแต่ไม่เป็นธรรมชาติและไม่ผสมผสานวัฒนธรรม ไม่เหมือนของอินโดนีเซียที่ได้รับรางวัล เพราะดูกลมกลืนกับวัฒนธรรม
นางแบบ-หลานสาวนักร้องโอเปร่าจากโคลอมเบีย พอลินา เวกา คว้ามงกุฎมิสยูนิเวิร์ส 2557 เป็นคนที่สองของประเทศ หลังรอคอยมานานถึง 56 ปี
มิสยูนิเวิร์ส,Miss Universe,มิสยูนิเวิร์ส2015,Miss Universe2015,แอลลี่,นางงามจักรวาล,มิสยูนิเวิร์สไทยแลนด์,Miss Universe Thailand 2014,เวทีนางงาม,นางงาม,กองประกวด,ประกวดนางงาม,สหรัฐอเมริกาอเมริกา,ข่าวบันเทิง,ไทยรัฐออนไลน์,แอลลี่ พิมบงกช จันทร์แก้ว,MU,miss colombia,Paulina Vega,พอลินา เวกา,พอลินา เวกา ดีปปา